open-index/open-wikipedia-markdown huggingface dataset:
Kiiltokakadu

**Kiiltokakadu** (*Calyptorhynchus lathami*) on suurikokoinen australialainen papukaijalaji. Laji on nimetty John Lathamin kunniaksi.

## Koko ja ulkonäkö

Kiiltokakadun pituus on noin 48 cm ja paino 400–500 g. Sen höyhenpuku on alapuolelta ja päästä tummanruskea ja yläpuolelta musta. Koiraan reunimmaisissa pyrstösulissa on kirkkaanpunaiset raidat, naaraalla ne ovat keltaisen ja mustan kirjavat. Monilla naarailla on keltaista pään sivuilla ja kaulassa, josta sen erottaa helposti muista kiilto- ja mustakakadulajeista. Nokka on harmaa, iiris tummanruskea ja koivet harmaat. Nuori lintu muistuttaa naarasta, mutta keltaista on vähemmän, ja joillakin nuorilla koirailla saattaa olla punaista pyrstössä.

## Esiintyminen
Kiiltokakadu elää Australian länsiosassa Queenslandin keskiosista itäiseen Victoriaan. Tämä populaatio koostuu kahdesta alalajista, yleisemmästä *erebus* (noin 12&nbsp;000 yksilöä) ja harvinaisemmasta *lathami* (noin 5&nbsp;000 yksilöä) alalajista. Erillinen uhanalainen populaatio elää Kengurusaarella, ja tämän populaation koko on noin 70 paria ja se kuuluu alalajiin *halmaturinus*. Kokonaispopulaatio on noin 17&nbsp;140 yksilöä. Lajin elinympäristön laajuus on 100&nbsp;000–1&nbsp;000&nbsp;000 neliökilometriä.

## Elinympäristö
Kiiltokakadut elävät monenlaisissa metsissä, kuivista rannikkometsistä sademetsiin, paljolti siellä missä kasvaa kasuariinapuita (*Casuarina*), eritoten *C. littoralis*-lajia, sillä puun siemenet ovat lajin pääravintoa. Kengurusaarella ne syövät *C. stricta*n siemeniä. Kiiltokakadut esiintyvät tavallisesti pareittain, perhekunnittain tai pieninä parvina.

## Lisääntyminen
Lisääntymiskausi on maalis-elokuussa. Pesäpuu on tavallisimmin aukealla sijaitseva suuri yksinäinen puu. Kiiltokakadunaaras munii yhden munaa puunkoloon tehtyyn pesään. Muna on kooltaan 44,3 mm x 33,7 mm. Naaras hautoo munaa noin neljä viikkoa. Koiras käy ruokkimassa hautovaa naarasta. Poikasen ensimmäisen elinviikon aikana vain naaras hoitaa ja ruokkii sitä, sen jälkeen molemmat emot ruokkivat poikasta kahdesti päivässä. Poikanen lähtee pesästä noin kolmen kuukauden ikäisenä ja on emoistaan riippuvainen vielä usean kuukauden ajan.

## Ravinto
Kiiltokakadut syövät pääasiassa siis kasuariinapuiden siemeniä, joskus myös muiden puulajien (eukalyptusten, akasioiden, *Angophora*n) siemeniä. Ne syövät lisäksi puissa elävien hyönteisten toukkia. Ne ruokailevat hiljaisina puun latvustossa, josta kuuluu vain nokan napsetta niiden availlessa käpyjä. Ruokaillessaan ne ovat melko kesyjä.

## Lähteet
* Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. 
* World Parrot Trust
### Viitteet
Peter Sjögren

**Peter Sjögren** (s. 9. maaliskuuta 1983 Vrigstad) on ruotsalainen salibandymaalivahti, joka pelaa kaudella 2010–2011 Warbergsissa. Hän on voittanut yhteensä kolme Ruotsin mestaruutta Warbergsin joukkueessa ja yhden maailmanmestaruuden Ruotsin maajoukkueessa.

## Saavutukset

* Maailmanmestaruus: 2006
* EuroFloorball Cup: 2006
* Ruotsin mestaruus: 2006, 2007, 2008

## Lähteet
* Peter Sjögrenin profiili Warbergin sivustolla  
* WFC 2008 
* Peter Sjögrenin profiili innebandy.se sivustolla
Per Svedin

**Per Svedin** (s. 1988) on ruotsalainen salibandymaalivahti, joka pelaa tällä hetkellä Warbergsissa kakkosmaalivahtina.

## Lähteet
* Per Svedin profiili Warbergin sivustolla
Kaljazin

**Kaljazin** () on kaupunki Tverin alueella Venäjällä. Se sijaitsee Volgan muodostaman Uglitšin tekoaltaan rannalla 175 kilometriä Tveristä koilliseen. Kaupunki on Kaljazinin piirin keskus. Sen kautta kulkee Moskovan, Sonkovon ja Pietarin välinen rautatie, josta kaupungissa haarautuu Uglitšiin johtava sivurata. Asukkaita on 13&nbsp;900 henkeä (vuonna 2009).

Paikalla sijainnut asutus tunnetaan 1100-luvulta lähtien. 1400-luvulla Volgan vastarannalle perustettiin Kaljazinin pyhän kolminaisuuden luostari, joka sai nimensä Koljaga-nimisestä maanomistajasta. Vuonna 1775 Kaljazinista tuli Tverin lääniin kuulunut kihlakuntakaupunki. Nykyään kaupungissa on jalkine-, tekstiili-, konepaja- ja elintarviketeollisuutta.

Osa kaupungista jäi 1930–1940-luvuilla rakennetun Uglitšin vesivoimalan tekojärven alle. Veden alta kohoaa entisen Pyhän Nikolaoksen katedraalin korkea kellotapuli. Muita nähtävyyksiä ovat vuonna 1787 rakennettu Kristuksen taivaaseen astumisen kirkko sekä kotiseutumuseo, johon on kerätty veden alle jääneen Kolminaisuuden luostarin esineistöä sekä 1700–1800-lukujen koristetaidetta.

## Lähteet

## Aiheesta muualla
* Kaljazinin piirin sivusto
Tšuhloma

**Tšuhloma** () on kaupunki Kostroman alueella Venäjällä. Se sijaitsee Tšuhlomskoje-järven rannalla 171 kilometriä Kostromasta koilliseen. Kaupunki on Tšuhloman piirin keskus. Asukkaita on 5&nbsp;500 henkeä (vuonna 2010).

Venäläisten kronikoiden mukaan Tšuhloma oli olemassa jo 900-luvulla. Vuodesta 1381 lähtien se tunnetaan Galitšin ruhtinaskuntaan kuuluneena kaupunkina. 1400-luvun puolivälissä se liitettiin Moskovan ruhtinaskuntaan. Vuonna 1778 Tšuhlomasta tuli Kostroman lääniin kuuluneen kihlakunnan keskus. 1600–1800-luvuilla se oli huomattava kauppakaupunki.

Nykyään kaupungissa toimii puunjalostuslaitos ja meijeri. Nähtävyyksiä ovat vuonna 1730 rakennettu Neitsyt Marian taivaaseen astumisen kirkko, Kristuksen kirkastumisen katedraali (1746) sekä koristeelliset puiset asuintalot. Kaupungin pohjoispuolella Tšuhlomskoje-järven rannalla sijaitsee 900-luvun linnamäelle 1300-luvulla perustettu Avramijevo-Gorodetskin luostari.

## Lähteet
* 

## Aiheesta muualla

* Tšuhloman kaupungille omistettu sivusto
Danny O’Donoghue

**Danny O`Donoghue**, oikealta nimeltään **Daniel John Mark Luke O'Donoghue** (s. 3. lokakuuta 1980 Dublin, Irlanti)  on irlantilainen laulaja ja laulujentekijä yhtyeessä The Script. Hänen äänensä tunnetaan pehmeänä ja tasaisena sekä lisäksi myös vahvana, mikä on auttanut yhtyettä saavuttamaan menestystä. Hän on soittanut kosketinsoittimia sekä konserteissa että yhtyeen debyyttialbumilla, *[[The Script (albumi)|The Script]]*. Danny on ollut jäsenenä 1990-luvun yhtyeessä Mytown kirjoitettuaan 15 miljoonan dollarin arvoisen sopimuksen Universal Recordsin kanssa vuonna 1999. Hän on myös toiminut levytuottajana Yhdysvalloissa kollegansa Mark Sheehanin kanssa.

## Lähteet
Rameški

**Rameški** (, ) on kaupunkimainen taajama Tverin alueella Venäjällä. Se sijaitsee Tverin ja Bežetskin välisen maantien varrella 60 kilometriä Tveristä pohjoiseen. Taajama on Rameškin piirin keskus. Asukkaita on 4&nbsp;100 henkeä (vuonna 2009).

Kylä mainitaan ensimmäisen kerran vuonna 1551 nimellä *Ramenki*. Nimitys juontuu kuusikkoon raivattua peltoa tarkoittavasta venäjän sanasta *ramen*. Rameški sai kaupunkimaisen taajaman statuksen vuonna 1979. Taajamassa toimii trikootehdas ja meijeri.

## Lähteet

## Aiheesta muualla
* Rameški Tverin alue -tietosanakirjassa
Rameškin piiri

**Rameškin piiri** () on paikallinen itsehallintoalue Tverin alueen koillisosassa Venäjällä. Se on osa Tverin Karjalaa. Vuonna 1929 perustetun piirin pinta-ala on 2&nbsp;500 neliökilometriä. Asukkaita on 15&nbsp;900 henkeä (vuonna 2009).

Piirin hallinnollinen keskus on Rameškin taajama. Lisäksi siihen kuuluu 10 maalaiskuntaa:
* Aljošino (ven. Алёшино, karjalaksi Ol’oššova)
* Ilgoštši (ven. Ильгощи, kar. Vil’goušši)
* Kiveritši (ven. Киверичи)
* Kušalino (ven. Кушалино)
* Nekrasovo (ven. Некрасово)
* Nikolskoje (ven. Никольское, kar. Mikol’skoi)
* Vednoje (ven. Ведное)
* Vysokovo (ven. Высоково)
* Zaklinje (ven. Заклинье, kar. Zuaklenja)
* Zastolbje (ven. Застолбье, kar. Zuastolbi)

Vuosina 1937–1939 Rameškin piiri kuului Kalininin alueen Karjalaiseen piirikuntaan. Vuonna 1989 piirin asukkaista 16 % oli tverinkarjalaisia.

## Lähteet

## Aiheesta muualla

* Rameškin piiri Tverin alue -tietosanakirjassa 
* Rameškin piirin sivusto
Daniel Ramsin

**Daniel Ramsin** (s. 3. huhtikuuta 1984 Östersund, Ruotsi) on ruotsalainen salibandymaalivahti. Hän edustaa Ruotsin Superliigassa Caperio/Täbytä. Ramsin on pelannut myös Ruotsin maajoukkueessa vuodesta 2007 lähtien.

## Ura
Ramsin aloitti pelaamisen aikuisten tasolla kaudella 2005–2006 Ruotsin II-divisioonassa Frösön riveissä. Sittemmin hän siirtyi kauden jälkeen Ruotsin pääsarjaan Caperio/Täbyn riveihin.

Lokakuussa 2010 Ramsin kieltäytyi osallistumasta vuoden 2010 MM-kisoihin. Syyksi hän ilmoitti maajoukkueen vievän liian paljon aikaa, mikä vaikuttaa hänen opiskelemiseensa.

## Saavutukset
*Ruotsin mestaruus:
**Hopeaa: 2007, 2010
**Pronssia: 2008

**Henkilökohtaiset**
*Ruotsin Superliigan vuoden tulokas: 2007
*Ruotsin Superliigan paras maalivahti: 2007, 2009

## Lähteet
* Daniel Ramsin profiili Innebandy.se sivustolla 
* WFC 2008

### Viitteet
Fathi Shakaki

**Fathi Shakaki** (, tunnetaan myös nimellä **Shaqaqi**, **Shqaqi** tai **Shiqaqi**) (s. 4. tammikuuta 1951; k. 26. lokakuuta 1995) oli palestiinalainen islamistisen jihadin (PIJ) perustajia.  

## Varhainen elämä
Shakaki syntyi 4. tammikuuta 1951 Gazan kaistalla Palestiinassa sijaitsevan pakolaisleirin slummeissa. Shaqaqi sai koulutuksensa Yhdistyneiden kansakuntien koulussa ja Länsirannan Bir Zeit -yliopistossa. Hän valmistui aluksi matematiikan opettajaksi, mutta muutti vuonna 1974 Egyptiin opiskelemaan lääketiedettä.  

## Poliittinen toiminta
Egyptissä Shaqaqin poliittiset uskomukset alkoivat muodostua. Hän katsoi, että Palestiinan vapautusjärjestön vastustus Israelin miehitykselle Palestiinassa oli arvoton, koska se ei perustunut islamiin.

Shakaki perusti PIJ:n yhdessä Abd Al Aziz Awdanin kanssa Gazassa vuonna 1981. Järjestö oli Egyptin islamilaisen jihadin alajärjestö.  

Shakaki pidätettiin ja tuomittiin vuodeksi vankeuteen vuonna 1983 ja kolmeksi vuodeksi vuonna 1986 poliittisesta toiminnastaan. Israel karkotti hänet Etelä-Libanoniin elokuussa 1988, ja hänet siirrettiin myöhemmin Yarmoukin pakolaisleirille Damaskoksen ulkopuolelle. Hän oli avainhenkilö kansallisen liittouman perustamisessa vuonna 1994. Liittouma oli kahdeksan PLO-ryhmän, PIJ:n ja Hamasin koalitio joka hylkäsi Oslon rauhanprosessin.

Shakakin uskottiin olleen vastuussa joistakin vuoden 1995 itsemurhapommi-iskuista Israelissa.

## Salamurha
Israelin tiedustelupalvelu Mossad ampui Shakakin 26. lokakuuta 1995 Diplomat Hotelissa Sliemassa Maltalla. Shakaki oli tullut maahan tekaistulla nimellä "tohtori Ibrahim Shaweshi". Shakaki oli käynyt vuonna 1993 Maltalla neljä kertaa. Tällä kertaa hän oli matkalla Tripoliin, jossa hänen piti neuvotella Libyan johtajan Muammar Gaddafin kanssa, joka rahoitti Shakakin järjestöä.
 
Shakakia kohti käveli mies, kun hän oli saapumassa hotelliin, ja mies ampui Shakakia viisi kertaa päähän äänenvaimennetulla aseella. Shakakin murhaajat olivat salakuljettaneet Maltalle Yamaha-moottoripyörän, jota käytettiin Shakakin seuraamisessa. Se löytyi saaren pohjoisosasta Msidan kylästä, josta murhaajat pakenivat pikaveneellä avomerelle, jossa oli rahtilaivaa odottamassa jonka määränpää oli Haifa. Shahakin hautaisissa Damaskoksessa oli noin 40&nbsp;000 ihmistä 1. marraskuuta. Myös Gazassa mellakoitiin.

## Lisää aiheesta

* Al-Jazeeran tuottama dokumentti Shakakista

## Lähteet
Vic Lindquist

**Carl Victor ”Vic” Lindquist** (22. maaliskuuta 1908 Gold Rock, Ontario – 30. marraskuuta 1983 Winnipeg) oli kanadalainen jääkiekkoilija ja jääkiekkovaikuttaja.

Lindquist oli Winnipeg Hockey Clubin johtava pelaaja, kun se saavutti Kanadan edustusjoukkueen ominaisuudessa kultaa talviolympialaisissa 1932. Hän pelasi viidessä ottelussa joissa teki kolme maalia. Hän voitti myös maailmanmestaruuden Sveitsissä 1935. Lindquist valmensi Ruotsin maajoukkuetta talviolympialaisissa 1936 ja toimi kansainvälisen tason erotuomarina.

## Saavutuksia ja palkintoja
* Allan Cup 1931
* olympiakultaa 1932
* Maailmanmestaruus 1935
* IIHF Hall of Fameen 1997 
* nimettiin Manitoba Sports Hall of Fame and Museumiin 2004
* Manitoba Hockey Hall of Famen jäsen

## Lähteet
* 

### Viitteet

## Aiheesta muualla
* Vic Lundquisin elämäkerta Manitoba Sports Hall of Fame and Museumissa 
* Vic Lindquisin elämäkerta Manitoba Hockey Hall of Famessa
Suvi Helin

**Suvi Marjatta Helin** (s. 10. toukokuuta 1985 Kangasala) on suomalainen kuulantyöntäjä ja painonnostaja. Hän on edustanut vuodesta 2013 Tampereen Pyrintöä edustettuaan aikaisemmin Nokian Urheilijoita. Heliniä valmentaa olympiavoittaja Arsi Harju, joka on toiminut hänen valmentajanaan vuodesta 2010 lähtien.

Helin sai hopeaa 22-vuotiaiden Pohjoismaiden mestaruuskilpailuissa Århusissa 2006. Saman ikäluokan EM-kilpailuissa Debrecenissä 2007 hän putosi karsinnassa. Helsingin EM-kilpailuissa 2012 hän karsiutui tuloksella 15,05&nbsp;m. Hän on edustanut Suomea aikuisten maaotteluissa vuodesta 2004 lähtien.

Helin on voittanut Kalevan kisoissa kultaa Jyväskylässä 2006, Lappeenrannassa 2007, Tampereella 2008, Kajaanissa 2010, Turussa 2011 ja Lahdessa 2012, hopeaa Vaasassa 2013 ja Oulussa 2016 sekä pronssia Espoossa 2009 ja Jyväskylässä 2018. Ennätyksensä 15,96 m hän työnsi Mänttä-Vilppulassa kesäkuussa 2011.

Helin on voittanut useita suomenmestaruuksia painonnostossa, joista viimeisimmän vuonna 2017.

## Lähteet
* 

### Viitteet
Abu Daud

**Mohammad Odeh** (, 16. toukokuuta 1937 Siluan, Palestiinan brittiläinen mandaatti  – 3. heinäkuuta 2010 Damaskos, Syyria), tunnetaan nimellä *Abu Daud*, oli Mustan syyskuun taustavaikuttajia ja PLO:n edustaja. Daud oli suunnittelemassa vuonna 1972 Münchenin verilöylyä, jossa 12 israelilaista sai surmansa. Vaikka monia Mustan syyskuun jäseniä kuoli Mossadin salamurhissa, Daudia ei saatu surmattua. Mossad yritti murhata Daudin vuonna 1981 varsovalaisessa hotellissa. Vuonna 1996 hän sai luvan matkustaa Israelin kautta Gazaan, jossa oli PLO:n kokous. Siellä Daud äänesti äänestyksessä, jossa vaadittiin uutta politiikkaa Israelia vastaan. Daud äänesti Israelin hävittämisen puolesta. Hänen äänensä kuitenkin hävisi.

Daud julkaisi muistelmansa ranskaksi *Palestine : De Jérusalem à Munich* vuonna 1999. Kirjassaan hän kertoi olleensa suunnittelemassa Münchenin iskua. Daudille myönnettiin Palestiinan kulttuuripalkinto, jonka jakaa Ranskassa oleva palestiinalainen kulttuurirahasto. Palkinnon summa oli 10&nbsp;000 frangia.

Daud asui viimeiset elinvuotensa Damaskoksessa, Syyriassa, jossa hän kuoli sairaalassa. Hän sairasti munuaissairautta. 

## Lähteet
Maksatihan piiri

**Maksatihan piiri** () on paikallinen itsehallintoalue Tverin alueen koillisosassa Venäjällä. Piiri on osa Tverin Karjalaa. Vuonna 1929 perustetun piirin pinta-ala on 2&nbsp;800 neliökilometriä. Asukkaita on 18&nbsp;300 henkeä (vuonna 2009).

Piirin hallinnollinen keskus on Maksatihan taajama. Lisäksi siihen kuuluu Rivitskin taajama ja 11 maalaiskuntaa:
* Budenovka (ven. Буденовка)
* Kamenka (ven. Каменка)
* Kostretsy (ven. Кострецы, karjalaksi Kosrečča)
* Malyševo (ven. Малышево)
* Paltšiha (ven. Пальчиха)
* Rutški (ven. Ручки)
* Rybinskoje (ven. Рыбинское)
* Seltsy (ven. Сельцы, karj. Selča)
* Trestna (ven. Трестна, karj. Tresna)
* Truženik (ven. Труженик)
* Zaretšje (ven. Заречье)

Vuosina 1937–1939 Maksatihan piiri kuului Kalininin alueen Karjalaiseen piirikuntaan. Vuonna 1989 piirin asukkaista 13 % oli tverinkarjalaisia.

## Lähteet

## Aiheesta muualla

* Maksatihan piiri Tverin alue -tietosanakirjassa 
* Maksatihan piirin sivusto
Allan Cup

**Allan Cup** on Kanadan miesten jääkiekon amatöörimestaruuden saavuttaneelle joukkueelle myönnettävä palkinto. Palkinnon lahjoitti 1909 Sir H. Montague Allan sen jälkeen, kun Stanley Cupista oli tullut ammattilaisten kiertopalkinto.

## Allan Cupin voittajat

## Aiheesta muualla
* Allan Cupin kotisivut
* Allan Cup Kanadan jääkiekkoliiton sivuilla
Maksatiha

**Maksatiha** (, ) on kaupunkimainen taajama Tverin alueella Venäjällä. Se sijaitsee Mologajoen rannalla 117 kilometriä Tveristä pohjoiseen. Taajama on Maksatihan piirin keskus. Sen kautta kulkee Bologojen ja Sonkovon välinen rautatie (Maksatihan asema). Asukkaita on 9&nbsp;300 henkeä (vuonna 2009).

Maksatihan kylä mainitaan ensimmäisen kerran vuonna 1545. Nimitys perustuu ristimänimeen *Maksim*. Vuodesta 1772 lähtien kylä kuului Bežetskin kihlakunnan Rybinskin volostiin. Vuonna 1870 rakennettiin Maksatihan rautatieasema. Kaupunkimaisen taajaman statuksen Maksatiha sai vuonna 1928. Nykyään taajamassa on puunjalostus- ja elintarviketeollisuutta. Nähtävyyksiä ovat vuonna 1859 rakennettu Kaikkien pyhien kirkko ja kotiseutumuseo.

## Lähteet

## Aiheesta muualla

* Maksatiha Tverin alue -tietosanakirjassa 
* Maksatihan taajamalle omistettu sivusto
Philipp Gerber

**Philipp Gerber** (s. 19. maaliskuuta 1985) on sveitsiläinen salibandymaalivahti. Hän edustaa Sveitsin pääsarjassa Unihockey Tigersia. Gerber on pelannut Sveitsin maajoukkueessa vuodesta 2007 lähtien.

## Saavutukset
* MM-pronssi: 2008

## Lähteet
* Philipp Gerberin profiili IFF:n sivustolla 
* WFC 2008 
* Philipp Gerber Innebandy.se sivustolla
M. Emmet Walsh

**Michael Emmet Walsh** (22. maaliskuuta 1935 Ogdensburg, New York, Yhdysvallat – 19. maaliskuuta 2024) oli yhdysvaltalainen näyttelijä. Hänet tunnettiin muun muassa elokuvista *[[Blood Simple]]* (1984), *[[Skipataan joulu]]* (2004) ja *[[Man in the Chair]]* (2007). Hän näytteli myös televisiosarjoissa *[[Frasier]]*, *[[NYPD Blue]]*, *[[Koti kuntoon]]* ja *[[The Bob Newhart Show]]*.

Pääosastaan *Blood Simplessä* Walsh sai Independent Spirit -palkinnon vuonna 1986.

## Lähteet

## Aiheesta muualla
*
Iron Will

__NOTOC__
**Iron Will** on heavy metal -yhtye Grand Magusin neljäs studioalbumi. Se julkaistiin 13. kesäkuuta 2008.

## Kappaleet
#
#
#	
#
#
#
#
#
#

## Kokoonpano
* Janne "JB" Christoffersson – laulu, kitara
* Fox – basso
* Sebastian – rummut

## Arvostelut
* Allmusic: 
* Imperiumi: 9½/10
* Soundi: 

## Lähteet

## Aiheesta muualla
* 
*
Janet Kear

**Janet Kear** (13. tammikuuta 1933 Lontoo–24. marraskuuta 2004), oli englantilainen lintutieteilijä.

Kear opiskeli Walthamstow Hallissa (Sevenoaks), Caspar Junior Collegessa (Wyoming), King's Collegessa Lontoossa ja Girton Collegessa Cambridgessä, jossa hän väitteli filosofian tohtoriksi peippojen ravitsemusekologiasta vuonna 1959.

Vuonna 1959 Kear liittyi Peter Scottin *Wildfowl and Wetlands Trust*-järjestöön Slimbridgessä Gloucestershiressä. 1977 hänestä tuli kuraattori järjestön vastaperustettuun aluekeskukseen Martin Meressä Lancashiressä. Hän työskenteli järjestössä eläkkeelle jäämiseensä saakka 1993.

Kear oli British Ornithologists' Unionin varapuheenjohtaja 1989-1991 ja puheenjohtaja 1991-1995. Molemmissa tehtävissä hän oli yhdistyksen historian ensimmäinen nainen. Kear toimitti yhdistyksen lehteä *The Ibis* vuosina 1980–1988. Hän oli myös American Ornithologists' Unionin kunniajäsen. Hän kirjoitti muun muassa seuraavat teokset:
* *The Mute Swan* (1989).
* *Man And Wildfowl* (1990).
* *Ducks Of The World* (1991).
* *Ducks, Geese, and Swans* (2005).

Vuonna 1993 Kearille myönnettiin Brittiläisen imperiumin ritarikunnan OBE-arvonimi.

Kear oli kahdesti naimisissa, ensin Geoffrey Matthewsin ja sitten John Turnerin kanssa.

## Lähteet
* Muistokirjoitus (''The Auk'')
Hàn Mặc Tử

**Hàn Mặc Tử** (syntymänimeltään **Nguyễn Trọng Trí**, 22. syyskuuta 1912, Lệ Mỹ, Đồng Hới, Quảng Bình &ndash; 11. marraskuuta 1940) oli vietnamilainen runoilija. Hän oli modernin vietnamilaisen romanttisen runouden edelläkävijöitä. Hän pani alulle "häiriintyneen" (*loạn*) ja  "hullun" (*điên*) koulukunnan. Hänen taiteilijanimiään olivat **Hàn Mạc Tử**, **Lệ Thanh** ja **Phong Trần**.

Hän oli lähtöisin köyhästä perheestä. Hänen isänsä kuoli hänen ollessaan nuori. Hän osoitti taiteellista lahjakkuutta jo hyvin nuorena. Hän ammensi vaikutteita Phan Bội Châulta, jonka oli tavannut. Hàn Mặc Tử kuoli 28 vuoden ikäisenä lepraan.

Hänen romanttiset suhteensa monien naisten kanssa heijastuvat hänen runoudessaan – muutamia naisista hän oli tavannut, osan kanssa ollut kirjeenvaihdossa, mutta jotkut tunsi vain nimeltä.

Kotimaassaan hänen monet romanttiset runonsa ovat yhä suosittuja, ja häntä pidetään romanttisuuden esikuvana. Monista hänen runoistaan on romanttisuutensa vuoksi tehty lauluja, monia myös käytetään kouluopetuksessa.
Älä katso

** Älä katso ** oli Yle TV2 -kanavan viihdeohjelma. Se alkoi vuonna 2000 ja se jatkui vuoteen 2002 asti. Ohjelmassa vierailevat taikurit ja muut taiturit tekivät erikoislaatuisia temppuja.

Ohjelmaa juonsi Teemu Virtanen. Joka jaksossa oli mukana julkkisvieras, joka juonsi Virtasen kanssa kyseisen jakson.

Ohjelmasta esitettiin kesällä myös oma versio nimeltä *Katso pois*. Tätä versiota kuvattiin Särkänniemessä.

Ohjelmaa alettiin näyttää uusintana syksyllä 2008.

*Helsingin Sanomissa* Harto Hänninen nimesi *Älä katso* -sarjan vuoden lopun katsauksessaan vuoden 2000 huonoimmaksi televisio-ohjelmaksi: mauttomaksi, tyhjänpäiväiseksi ja huonosti juonnetuksi.

## Lähteet
Karmann

**Karmann** on saksalainen itsenäinen autonvalmistaja. Sen pääkonttori ja tehdas sijaitsevat Osnabrückissa. Vuonna 2007 Karmannilla oli maailmanlaajuisesti 2&nbsp;700 työntekijää. Saksan lisäksi toimintaa oli Plymouthissa Yhdysvalloissa, Cuautlancingossa Meksikossa, Vendas Novasissa Portugalissa, Zarynissa ja Chorzowissa Puolassa, Jokohamassa Japanissa ja Sunderlandissa Englannissa. Vuotuinen liikevaihto oli vuonna 2007 1,5 miljardia euroa. Oman autosuunnittelun ja valmistuksen lisäksi se on tehnyt varusteita ja kangaskattoja avoautoihin muille automerkeille. Vuodesta 1949 lähtien Karmann on valmistanut kolme miljoonaa autoa.

Suomalainen Valmet Automotive osti Karmannin kattoliiketoiminnan vuonna 2010.
Liminganportti

**Liminganportti** on Limingan keskustaajamassa valtatie 8:n välittömässä läheisyydessä sijaitseva liikekeskus. Se sijaitsee Haaransillan kiertoliittymästä noin yksi kilometri Kokkolaan päin, ja Limingan kirkolta noin kaksi kilometriä itään. Pinta-alaa alueella on 11 hehtaaria ja rakennusoikeutta yli 20&nbsp;000 neliömetriä.

Liikekeskus avattiin 20. marraskuuta 2008 ja se oli K-ryhmän ensimmäinen Motorest-liikenneasema. Samalla se toimi pilottihankeena, jolla K-ryhmä kehitti S-ryhmän ABC-asemien tapaista liikekeskusta. Parkkipaikkoja on noin 150.

Heinäkuussa 2010 valmistui Liminganportin (Kurkitien) ja valtatie 8:n risteykseen liikennevalot.

## Palvelut
Liikekeskuksessa on Motorest-liikennemyymälä ja huoltoasemapalvelut, noin tuhannen neliön kokoinen K-supermarket ja Ravintola Liminganportti. K-Supermarketin yhteydessä on myös liminkalaisten postipalvelut. Kesäkuun 2009 alussa avattiin noin 150 neliön kokoinen Alkon myymälä. Aikaisemmin Liminganportissa toimi Hesburger-ketjun ravintola, joka siirtyi liikekeskuksen läheisyydessä vuonna 2019 rakennettuun uuteen rakennukseen. 

## Lähteet
Georg von Küchler

**Georg Karl Friedrich Wilhelm von Küchler** (30. toukokuuta 1881 Philippsruhen linna, Hanau – 25. toukokuuta 1968 Garmisch-Partenkirchen) oli saksalainen sotamarsalkka toisen maailmansodan aikana. 

## Sotilasura
Opiskeltuaan kadettikoulussa Küchler värväytyi vuonna 1900 armeijaan. Hän kävi sotakorkeakoulua 1910–1913 ja siirtyi valmistuttuaan yleisesikuntaupseeriksi Berliiniin. Ensimmäisen maailmansodan alussa Küchler komensi tykkipatteria rintamalla, ja tammikuusta 1915 hän toimi esikuntaupseerin tehtävissä. Sodan jälkeen hän jäi armeijaan ja osallistui vapaajoukkojen (*[[Freikorps]]*) toimintaan taistellen vuonna 1919 kommunisteja vastaan Puolassa. Sotien välisen ajan Küchler toimi pääosin armeijan opetus- ja koulutustehtävissä. Hän tuki Adolf Hitleriä ja Saksan kansallissosialistista työväenpuoluetta muun muassa Blomberg–Fritsch-kriisin aikana.

## Toinen maailmansota
Toinen maailmansota alkoi 1. syyskuuta 1939, kun Saksa hyökkäsi Puolaan. Küchler komensi operaatiossa Saksan 3. armeijaa, joka valtasi Danzigin alueen. Hän joutui huonoihin väleihin SS:n kanssa rangaistuaan sotarikoksiin osallistuneita SS-miehiä. Saksan hyökättyä Ranskaan keväällä 1940 Küchler komensi Saksan 18. armeijaa, joka valtasi Hollannin, siirtyi Belgiaan ja vallaten Antwerpenin ja edelleen Pohjois-Ranskaan saartamaan liittoutuneiden joukkoja Dunkerqueen. Onnistuneen operaation jälkeen Küchler ylennettiin kenraalieverstiksi.

### Itärintama

Heinäkuussa 1941 Saksa hyökkäsi Neuvostoliittoon. Küchler sai pohjoisen armeijaryhmän komennon tammikuussa 1942, kun sotamarsalkka Wilhelm von Leeb erotettiin tehtävästään. Hitler piti natsimyönteistä Küchleriä poliittisesti sopivana ja toivoi tämän kykenevän valtaamaan Leningradin. Hitler ylensi Küchlerin sotamarsalkaksi kesäkuussa 1942, vaikka tämä ei ollut kyennyt päätehtäväänsä. Tammikuussa 1944 puna-armeija onnistui purkamaan Leningradin saarron ja saartamaan puolestaan Küchlerin armeijaryhmän. Pelastaakseen joukkonsa Küchler vaati lupaa vetäytymiseen, mutta sen sijaan Hitler erotti hänet. Hän pysyi Führer-reservissä sodan loppuun asti eikä saanut uusia komentajuuksia. 

Carl Goerdeler yritti värvätä hänet mukaan heinäkuun 20. päivän salaliittoon. Küchler kieltäytyi, vaikka olikin menettänyt uskonsa Hitleriä ja natsihallintoa kohtaan.

## Sodan jälkeen
Yhdysvaltalaiset joukot vangitsivat Küchlerin 8. toukokuuta 1945. Nürnbergin sotarikosoikeudenkäynneissä häntä syytettiin sotarikoksista ja rikoksista ihmiskuntaa vastaan, ja hänet tuomittiin 20 vuodeksi vankilaan. Tuomio lyhennettiin 12 vuoden mittaiseksi vuonna 1951, mutta hänet päästettiin vapaaksi jo helmikuussa 1953.

## Lähteet

## Aiheesta muualla
Delgo (elokuva)

**Delgo** on yhdysvaltalainen tietokoneella tehty animaatioelokuva vuodelta 2008. Sen ensi-ilta oli Yhdysvalloissa 12. joulukuuta. Elokuva on itsenäisen atlantalaisen Fathom Studiosin ensimmäinen tuotanto, jonka tekeminen aloitettiin jo vuonna 1999.

Elokuva on saanut osakseen poikkeuksellisen voimakasta kritiikkiä, arvostelijoiden tuomio on ollut murskaava. Ensi-iltaviikonloppuna elokuvaa esitettiin Yhdysvalloissa yli 2&nbsp;000 teatterissa, mutta sen lipputulot jäivät eri lähteiden mukaan selvästi alle miljoonan dollarin. Ensi-iltanaan elokuva tuotti ainoastaan 89 dollaria teatteria kohden.

## Lähteet

## Aiheesta muualla
*Elokuvan kotisivut
Fonzie

**Arthur Herbert "Fonzie" Fonzarelli**, "*The Fonz*", oli Henry Winklerin 1974–1984 esittämä roolihahmo yhdysvaltalaisessa tilannekomediasarjassa *[[Onnen päivät]]*.

## Tausta
Yksinhuoltajaäitinsä kasvattama Fonzie oli koulunsa kesken jättänyt automekaanikko ja moottoripyöräjengiläinen, jonka katu-uskottavuudessa oli paatoksessaan humoristisia piirteitä. Sarjassa hyödynnettiin työläistaustaisen Fonzien ja keskiluokkaisen Cunninghamien perheen välisiä eroja, ja 1950-luvun ajankuvassa Fonzie nähtiin nahkatakkiin puettuna yhteiskunnan tukipylväiden vastaisena kapinallisena.

## Roolihahmon kehitys

Italialaisamerikkalaisen Fonzien henkilöhahmo oli alun perin vähäpätöinen sivurooli, mutta ennen pitkää Fonziesta tuli pääroolihahmo, jonka näkyvyys kasvoi entisestään Richie Cunninghamia esittäneen Ron Howardin jätettyä sarjan 1980. Samalla Fonziesta tuli säyseämpi ja kapinahenki vaihtui sovinnaisempaan elämäntyyliin Milwaukeen omintakeisena valopilkkuna.

## Maneerit
Fonziella oli sarjassa useita jaksosta toiseen toistuvia maneereja, kuten näkyvät eleet ja huudahdukset, joilla hän varasti Arnold'sin hampurilaisbaariin tai high schoolin pihalle kokoontuneen nuorisojoukon huomion. Yksi Fonzien klišeistä oli käynnistää baarin jukebox maagisella kädeniskulla käyttämättä tavanomaisempaa kolikkoa. Valot hän sai syttymään pelkällä kahden sormen napsautuksella. Kun hän oli kadulla Richie Cunninghamin (Ron Howard) kanssa, hän löi rakennuksen seinää ja koko rakennus sammui.

## Aiheesta muualla
Punainen virta

**Punainen virta** (engl. *Red River*) on Howard Hawksin ohjaama yhdysvaltalainen lännenelokuvan klassikko vuodelta 1948. Se oli Broadwaylta Hollywoodiin siirtyneen Montgomery Cliftin ensimmäinen elokuva. Toista pääosaa näytteli lännenelokuvien konkari John Wayne.

*Punainen virta* kertoo suuresta karjanajosta Texasista Kansasiin asti. Päähenkilöinä on karjanajon suunnitellut vanha karjatilallinen Tom Dunson (John Wayne) ja hänen aikuinen adoptiopoikansa Matthew (Montgomery Clift). 

Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kokoon luettelon kaikkien aikojen sadasta merkittävimmästä elokuvasta, ja *Punainen virta* pääsi mukaan kahdeksalla äänellä.

*Punainen virta* valittiin vuonna 1990 Yhdys&shy;valtojen kongressin kirjaston National Film Registryyn, johon kootaan esteetti&shy;sesti, historialli&shy;sesti tai kulttuuri&shy;sesti merkittäviä amerikkalais&shy;elokuvia. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.

## Rooleissa

## Palkinnot
Oscar-ehdokkuudet:
* paras leikkaus – Christian Nyby
* paras alkuperäinen tarina – Borden Chase

## Lähteet
* 

### Viitteet

## Aiheesta muualla
* 
*Leffatykki
Jane Porter

**Jane Porter** on kuvitteellinen amerikkalaissyntyinen nainen Edgar Rice Burroughsin Tarzan-kirjoissa. Jane on Tarzanin elämän ainoa todellinen rakkaus. Johnny Weissmullerin (Tarzan) ja Maureen O’Sullivanin (Jane Parker) kuudessa yhteisessä Tarzan-elokuvassa (1932–1942) Jane Porterin roolihenkilön nimi oli vaihtunut **Jane Parkeriksi**, joka oli britti.
Dryococelus australis

**Dryococelus australis** on sauvasirkkalaji, jonka luultiin kuolleen sukupuuttoon 1930-luvulla. Lajista tehtiin kuitenkin uusia havaintoja vuonna 2001. Laji on kuollut sukupuuttoon tavanomaisimmalla elinalueellaan Lord Howen saarella Australiassa, ja sitä kutsutaan myös maailman harvinaisimmaksi hyönteiseksi. Lajin elossa oleva kanta koostuu Ball's Pyramid -kalliomuodostumalla elävästä 30 yksilöstä.

Aikuinen *Dryococelus australis* -sauvasirkka voi olla jopa 15&nbsp;cm pitkä ja painaa 25 grammaa. Naaraat ovat uroksia kookkaampia. Hyönteiset ovat pitkänomaisia ja niillä on vahvat jalat. Toisin kuin useimmilla sauvasirkoilla lajilla ei ole siipiä, mutta ne pystyvät juoksemaan nopeasti.

Eläinten käyttäytyminen on hyvin poikkeuksellista hyönteismaailmassa. Naaraat ja urokset muodostavat siteen ja urokset seuraavat naaraita ja muokkaavat omaa käyttäytymistään naaraan mukaan. Yöllä naaras ja uros nukkuvat yhdessä.

## Lähteet
Wehrmachtin komentajareservi

**Wehrmachtin komentajareservi** () oli vuonna 1939 perustettu natsi-Saksan sotavoimien Wehrmachtin nimellinen yksikkö, johon sijoitettiin ne korkea-arvoiset upseerit, joilla ei ollut tehtäviä eikä komennuksia. Komentajareserviin kuuluneella ei ollut varsinaisia velvollisuuksia eikä tehtäviä, vaan se vastasi eräänlaista palkallista pakkolomaa.

Komentajareservi oli usein normaali välivaihe upseerien sijoittamisessa, mutta siihen siirtämistä käytettiin myös rangaistuksena niskoittelusta tai tehottomuudesta sodankäynnissä varsinkin korkeampaan kenraalikuntaan kuuluvien upseerien kohdalla. Esimerkiksi Pohjoisen armeijaryhmän komentaja sotamarsalkka Wilhelm von Leeb siirrettiin Wehrmachtin komentajareserviin tammikuussa 1942, koska hän ei saanut vallattua Leningradia. Hän ei saanut enää uusia tehtäviä. Hänet korvattiin kenraalieversti Georg von Küchlerillä, joka ei myöskään onnistunut valtaamaan Leningradia. Sen sijaan tammikuussa 1944 puna-armeija onnistui purkamaan Leningradin piirityksen ja saartamaan Küchlerin komentaman armeijaryhmän. Kun Küchler vaati Hitleriltä lupaa vetäytymiseen säästääkseen joukkonsa varmalta tuholta, Hitler siirsi tämänkin komentajareserviin. Hän joutui ennenaikaiselle eläkkeelle.

Myös poliittisesti epäluotettavina pidetyt upseerit joutuivat usein viettämään pitkiä aikoja Wehrmachtin komentajareservissä. Heihin lukeutuivat esimerkiksi saksalaisten suorittamia siviileihin ja sotavankeihin kohdistamia sotarikoksia ilmituoneet ja arvostelleet upseerit. Esimerkiksi majuri Karl August Meinel protestoi Gestapon ja Sicherheitsdienstin harjoittamaa venäläisten sotavankien julmaa kohtelua ja teloittamisia vastaan. Hän kirjoitti 13. tammikuuta 1942 kenraali Otto Ritter von Saurin puoltaman raportin, joka lähetettiin Wehrmachtin toimistoon Berliiniin, jossa sen vastaanotti kenraali Meinecke. Raportti suututti sekä poliisin että armeijan johtoa, ja Meinel siirrettiin kahdeksi kuukaudeksi Liettuassa olevan vankileirin komendantiksi ja sen jälkeen komentajareserviin. Meinel totesi myöhemmin, että raportin jälkeen kaikessa oli rangaistuksen maku. Samoin raporttia puoltanut Saur siirrettiin pian komentajareserviin.

## Lähteet
Tinja Ruusuvuori

**Tinja Ruusuvuori** (s. 1988) on suomalainen kuvataiteilija, ohjaaja ja käsikirjoittaja. 

Ruusuvuori on suorittanut dokumentaarisen elokuvan kandidaatin tutkinnon Aalto-yliopistossa 2016 ja taiteen maisterin (MA) tutkinnon Glasgow School of Artissa 2018. Hän käsikirjoitti ja juonsi lastenohjelma *[[Neppajymykerho]]a*, joka tuli Yle TV2-kanavalta arkiaamuisin tiistaisin ja torstaisin.

## Tuotanto
#### Ohjaukset
* Viikonloppulapsi, lyhytelokuva 2014
* Untitled (Burned Rubber on Asphalt), lyhytdokumentti 2019

#### Käsikirjoitukset
* Pikku Kakkosen lastenkonsertti: Oikeesti leikisti, 2017
* Pikku Kakkosen lastenkonsertti: Älä lopeta leikkimistä, 2017

## Lähteet

## Aiheesta muualla
* Tinja Ruusuvuoren verkkosivut
*
B36 Tórshavn

**B36 Tórshavn** tai **F.C.Tórshavn** on vuonna 1936 perustettu färsaarelainen jalkapallojoukkue, joka pelaa Färsaarten korkeimmalla sarjatasolla, Effodeildinissä. Joukkue pelaa kotiottelunsa saarten pääkaupungissa Tórshavnissa. Nimessä esiintyvä B36 on lyhenne Bóltfelagið 1936:sta.

## Saavutukset

* **[[Effodeildin]]in mestari (11):**
** 1946, 1948, 1950, 1959, 1962, 1997, 2001, 2005, 2011, 2014, 2015
* **[[Färsaarten cup]] (6):**
** 1965, 1991, 2001, 2003, 2006, 2018 (Cupin toinen sija yhdeksän kertaa)
***[[Färsaarten supercup]] (1)**
** 2007

* Mestarien liigan 2.karsintakierrokselle 2006/2007
* UEFA-cupin 2.karsintakierrokselle 2005/2006

## Aiheesta muualla

* Seuran sivusto 
* Kannattajaryhmä White Tigers
Äkkiä viime kesänä

**Äkkiä viime kesänä** (*Suddenly Last Summer*) on yhdysvaltalainen Joseph L. Mankiewiczin ohjaama draamaelokuva vuodelta 1959, joka perustuu Tennessee Williamsin samannimiseen näytelmään. Se kertoo nuoresta miehestä, joka kuolee epäselvissä oloissa matkallaan Euroopassa. Nuorukaisen äiti (Katharine Hepburn) haluaa, että mukana matkalla olleelle serkulle (Elizabeth Taylor) tehdään lobotomia, koska tämä on menettänyt järkensä nähtyään serkkunsa kuolevan. Lääkäri (Montgomery Clift) ei suostu tekemään leikkausta, vaan alkaa tutkia nuorukaisen kuolemaa.

## Näyttelijät

Lähde: 

## Vastaanotto
Sekä Taylor että Hepburn olivat osistaan Oscar-ehdokkaina. *[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

*Iltalehdessä* kesän 1981 televisioesityksen alla Aune Kämäräinen kirjoitti elokuvan olevan puhdasta dialogivetoista draamaa, joka ei pääse irti teatterimaisuudestaan. Hepburn tulkitsee hänestä loistavasti hermoherkkää Violetia tukahduttavine äidinrakkauksineen, kun taas Taylorin näyttelemä Kathy on elämän alkuvoimaa, viettiä ja terveyttä edustava nainen, joka Sebastianin kohtalosta järkyttyneenä on suljettu sairaalaan. Aivokirurgi (Clift) on sivustakatsoja, joka saa tapahtumat liikkelle kysymyksillään.

## Lähteet

## Aiheesta muualla
* 

## Kirjallisuutta
* Infante, C. Carbera: ”Williamsia Mankiewiczin tapaan (Äkkiä viime kesänä)”, *Filmihullu* 6/2012.
Mike Judge

**Michael Craig ”Mike” Judge** (s. 17. lokakuuta 1962 Guayaquil, Ecuador) on yhdysvaltalainen animaattori, käsikirjoittaja, animaatio- ja elokuvaohjaaja, tuottaja ja ääninäyttelijä. Hänet tunnetaan satiirisista animaatiosarjoistaan, elokuvistaan ja televisiosarjoistaan, kuten *[[Beavis ja Butt-head]]*, *[[Kukkulan kuningas]]*, *[[Beavis and Butt-Head Do America]]* (1996), *[[Konttorirotat]]* (1999), *[[Idioluutio]]* (2006), *[[Extract]]* (2009) ja *[[Silicon Valley (televisiosarja)|Silicon Valley]]*.

## Elämä ja ura
Judge syntyi Ecuadorissa yhdysvaltalaisen arkeologi-isän ja opettajaäidin perheeseen. Hän varttui Albuquerquessa Yhdysvalloissa ja luki fysiikan tutkinnon Kalifornian yliopistossa San Diegossa vuonna 1985. Työskenneltyään ensin insinöörinä Judge muutti Texasiin ja ryhtyi muusikoksi. Hän kiinnostui myös animaatiosta ja alkoi vuonna 1991 lähetellä tekemiään lyhyitä animaatioelokuvia televisiokanaville.

MTV esitti vuonna 1992 Judgen kaksiminuuttisen animaatioelokuvan *Frog Baseball* ja tilasi häneltä animaatiosarjan, joka perustuisi pätkässä esiintyneisiin hahmoihin. Tuloksena oli *[[Beavis ja Butt-head]]*, jota esitettiin MTV:llä vuosina 1993–1997 ja jälleen vuodesta 2011 alkaen. Sarjassa seurataan kahden hidasälyisen teinipojan elämää. Judge ohjasi sarjan useimmat jaksot ja oli mukana kirjoittamassa niitä. Hän myös antoi päähahmoille äänensä. Sarjan tarkoituksena oli satirisoida niin sanottua MTV-sukupolvea, mutta jotkut tulkitsivat sen ihailevan antisosiaalista ja tuhoisaa käyttäytymistä. Judge ohjasi sarjan pohjalta elokuvan *[[Beavis and Butt-Head Do America]]* (1996) ja kirjoitti elokuvan *[[Beavis and Butt-Head Do the Universe]]* (2022).

*Beavis ja Butt-headin* jälkeen Judge kirjoitti Greg Danielsin kanssa satiirisen animaatiosarjan *[[Kukkulan kuningas]]* (1997–2010), jossa seurataan myyntimies Hank Hillin elämää perheineen ja naapureineen.

Judgen kirjoittamia ja ohjaamia näytelmäelokuvia ovat *[[Konttorirotat]]* (1999), *[[Idioluutio]]* (2006) ja *[[Extract]]* (2009). Vuonna 2009 Judge oli tekemässä lyhytikäistä animaatiosarjaa *The Goode Family*. Judgen luoma televisiosarja *[[Silicon Valley (televisiosarja)|Silicon Valley]]* (2014–2019) kertoo teknologia-alan yrityksestä. Vuosina 2017–2018 Judge teki dokumenttisarjaa *Mike Judge Presents: Tales from the Tour Bus*, jossa seurataan muusikkoja.

## Lähteet

## Aiheesta muualla

*
Archer Maclean’s Mercury

**Archer Maclean’s Mercury** on PlayStation Portablelle (PSP) suunniteltu pulmapeli. Pelivälineenä toimii elohopea, joka hyllyy, menee osiin, litistyy liike-energian mukaan. Pelissä on tarkoitus saattaa tämä klöntti maaliin täynnä vaaroja ja esteitä olevan radan läpi. Archer Maclean’s Mercury on jatkoa Marble Madnessille, jonka idea on muuten sama, mutta kuljetettava peliväline on kiikkerä kuula.

## Aiheesta muualla
*
Neppajymykerho

**Neppajymykerho** oli lastenohjelma, jota esitettiin Yle TV2 -kanavalla Pikku Kakkosen aamulähetyksessä joka arkipäivä. Sitä ei kuitenkaan esitetty jouluaattona, joulupäivänä eikä tapaninpäivänä. Ohjelma alkoi vuoden 2008 alussa, kun Pikku Kakkosen arkiaamujen lähetykset alkoivat. Neppajymykerhossa jänö Neponen, Jyrki ja Tinja puuhastelivat ja pohdiskelivat kaiken maailman asioita. Neppajymyn toimintaperiaatteena oli, että kerhoon saavat kuulua kaikki: nekin, joilla ei ollut kerhotossuja, ja ne, jotka vahingossa kiukuttelivat äidille tai isille. Neppajymyn kerhosivuilla lapsikatsojat saivat tehdä päivän kerhotehtävän. Neponen ei enää esiintynyt loppuvuosina sarjassa. Neppajymykerhon tunnusmusiikki on Ville Ojasen säveltämä *Kaustinen sooda*. Neppajymykerho päättyi vuonna 2016.

## Juontajat
* maanantai ja perjantai – Neponen
* tiistai ja torstai – Tinja Ruusuvuori
* maanantai ja keskiviikko – Jyrki Laaksonen

## Aiheesta muualla
* Neppajymykerho Yle Areenassa
Smaragdikyyhkyt

**Smaragdikyyhkyt** (*Chalcophaps*) on kyyhkyjen heimoon kuuluva lintusuku.

## Smaragdikyyhkyihin (''Chalcophaps'') kuuluvia lajeja
* Ruskosmaragdikyyhky (*Chalcophaps stephani*)
* Smaragdikyyhky (*Chalcophaps indica*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Chalcophaps
KÍ Klaksvík

**KÍ Klaksvík** on vuonna 1904 perustettu färsaarelainen jalkapalloseura. Seuran miesten joukkue pelaa Färsaarten korkeimmalla sarjatasolla, Effodeildinissä. Seura pelaa kotiottelunsa Klaksvíkin kaupungissa. Se on voittanut Färsaarten miesten mestaruuden 21 kertaa ja on kuusinkertainen Färsaarten miesten cupin voittaja.

Vuonna 2023 seura selviytyi ensimmäisenä färsaarelaisena joukkueena Uefan seurajoukkuekilpailun lohkovaiheeseen, kun se selviytyi Konferenssiliigan lohkovaiheeseen.

## Saavutukset
* **[[Effodeildin|Formuladeildinin]] mestari (22):**
** 1942, 1945, 1952, 1953, 1954, 1956, 1957, 1958, 1961, 1966, 1967, 1968, 1969, 1970, 1972, 1991, 1999, 2019, 2021, 2022, 2023, 2025 
* **[[Färsaarten cup|Färsaarten miesten cup]] (6):**
** 1966, 1967, 1990, 1994, 1999, 2016.

## Lähteet

## Aiheesta muualla
* Seuran sivusto
Uikuttajakyyhkyt

**Uikuttajakyyhkyt** (*Turtur*) on kyyhkyjen heimoon kuuluva lintusuku. Suvun lajit elävät Saharan eteläpuolisessa Afrikassa.

## Uikuttajakyyhkyihin kuuluvia lajeja
* Kameruninuikuttajakyyhky (*Turtur brehmeri*)
* Sahelinuikuttajakyyhky (*Turtur abyssinicus*)
* Sinitäpläkyyhky (*Turtur afer*)
* Tamburiinikyyhky (*Turtur tympanistria*)
* Uikuttajakyyhky (*Turtur chalcospilos*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Turtur
Maakyyhkyt

**Maakyyhkyt** (*Claravis*) on kyyhkyjen heimoon kuuluva lintusuku.

## Maakyyhkyihin (''Claravis'') kuuluvia lajeja
* Brasilianmaakyyhky (*Claravis godefrida*)
* Purppuramaakyyhky (*Claravis mondetoura*)
* Sinimaakyyhky (*Claravis pretiosa*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Claravis
Merilämpövoimala

**Merilämpövoimala** perustuu (, OTEC) meriveden lämpötilaeroihin eri syvyyksissä. Toimintaperiaatteen keksi jo vuonna 1881 ranskalainen fyysikko Jacques d'Arsonval. Lockheed Martin on rakentanut pienen laitoksen Havaijille.

## Toimintaperiaate
Auringon lämpö aiheuttaa lämpötilaeron meren ylä- ja alakerroksen välillä. Merilämpövoimala muuntaa lämpötilaeron energiaksi termodynaamisen kierron avulla. Lämmintä pintavettä käytetään kiehuttamaan nestettä, jonka kiehumispiste on matala. Syntynyt kaasu ohjataan lämpövoimakoneeseen ja koneesta ulos tuleva kaasu tiivistetään syvemmän kylmän meriveden avulla.

## Lähteet
Theodor Stolojan

**Theodor Dumitru Stolojan** (s. 24. lokakuuta 1943 Târgoviște) on romanialainen poliitikko, joka toimi maan pääministerinä vuosina 1991–1992. Stolojan on suorittanut taloustieteen tutkinnon vuonna 1966 ja väitellyt taloustieteen tohtoriksi. Hän työskenteli vuodesta 1972 lähtien talousministeriössä budjettiosastolla, kirjanpidossa sekä tarkastajana ja neuvonantajana.

Stolojan oli Nicolae Ceaușescun vallasta nousseen Kansallisen pelastuskomitean jäsen ja Romanian hallituksen toinen valtiovarainministeri joulukuusta 1989 sekä valtiovarainministeri Petre Romanin hallituksessa 1990–1991. Tämän jälkeen hänet nimitettiin Romanian pääministeriksi vuosiksi 1991–1992. Hän johti myös Kansallista yksityistämisvirastoa. Vuodet 1992–1998 Stolojan työskenteli Washingtonissa Maailmanpankin ekonomistina.

Hän lähti uudelleen politiikkaan vuonna 2000 Partidul Național Liberalin (PNL) jäsenenä. Hän pyrki presidentiksi marraskuun 2000 vaaleissa, mutta jäi kolmanneksi. Hän nousi kuitenkin puolueen johtoon vuonna 2002. Samana vuonna Stolojan sai professorin viran Transilvanian yliopistossa Brașovissa.

Hänen johdollaan puolue lähestyi silloisen Bukarestin pormestarin Traian Băsescun johtamaa Demokraattista puoluetta, ja ne muodostivat Oikeuden ja Totuuden allianssin vuoden 2004 vaaleihin. Stolojan valittiin sen presidenttiehdokkaaksi. Hän luopui kuitenkin yllättäen ehdokkuudesta ja puoluejohtajuudesta vedoten terveydellisiin syihin. Băsescu nousi Allianssin presidenttiehdokkaaksi ja voitti vaalit. Stolojan työskenteli hänen neuvonantajanaan vuodesta 2004. Presidentillä ja liberaalipuolueen pääministerillä Călin Popescu-Tăriceanulla oli vakavia erimielisyyksiä.

10. lokakuuta 2006 Stolojan erotettiin Liberaalipuolueen jäsenyydestä. Hän muodosti kannattajineen uuden puolueen Partidul Liberal Democrat, jonka johtoon hänet valittiin 31. maaliskuuta 2007. Tammikuussa 2008 puolue kuitenkin liittyi Demokraattiseen puolueeseen muodostaen Partidul Democrat-Liberalin (PD-L). Stolojan valittiin Euroopan parlamentin jäseneksi marraskuun 2007 vaaleissa, joissa valittiin edustajat vuosiksi 2007–2009 korvaamaan Romanian liittyessä Euroopan unioniin nimetyt edustajat. Hän istui Euroopan parlamentin konservatiiviryhmässa vuoteen 2019 saakka.

Marraskuun 2008 viimeisen päivän vaaleissa eniten ääniä saivat sosiaalidemokraatit, mutta liberaali-demokraatit saivat yhden paikan enemmän edustajia (115–114). 10. joulukuuta presidentti Băsescu nimitti Stolojanin hallituksenmuodostajaksi. Hän luovutti kuitenkin tehtävän seuraavalla viikolla Emil Bocille.

## Lähteet
Kauhea Tarzan

**Kauhea Tarzan** () on Edgar Rice Burroughsin kahdeksas Tarzan-romaani. Se julkaistiin ensimmäisen kerran sarjamuodossa *[[Argosy|Argosy All-Story Weekly]]* viikoittaisen viihdelukemiston helmi-maaliskuun 1921 numeroissa. A. C. McClurg julkaisi kertomuksen ensimmäisen kerran kirjamuodossa kesäkuussa 1921.

## Aiheesta muualla

*Kauhea Tarzan Gutenberg-projektissa
Rikkitrioksidi

**Rikkitrioksidi** (SO3) on yhdessä rikkidioksidin kanssa tärkein rikin oksideista. Se reagoi kiivaasti veden kanssa muodostaen rikkihappoa, jonka anhydridi se on. Teollisuudessa rikkitrioksidia käytetäänkin etupäässä rikkihapon valmistamiseen. Esiintyessään ilmakehässä kaasumaisessa muodossa se on erityisen haitallinen saaste, koska se on tärkein happamien sateiden aiheuttaja.

## Valmistus
Teollisuudessa rikkitrioksidia tuotetaan pääosin rikkidioksidista, jota syntyy muun muassa rikkiä sisältävien malmien kuten rikkikiisun pasutuksessa. Muodostunut rikkidioksidi hapetetaan rikkitrioksidiksi ja katalyyttinä käytetään divanadiinipentoksidia. 

Syntynyt rikkitrioksidikaasu voidaan johtaa erittäin väkevään rikkihappoon, ja muodostunutta seosta kutsutaan savuavaksi rikkihapoksi eli oleumiksi.

Rikkitrioksidia syntyy myös, kun natriumvetysulfaatti hajotetaan lämmön avulla, jolloin syntyy natriumsulfaattia ja rikkitrioksidia. Välituotteena ilmenee myös natriumpyrosulfaattia.

## Turvallisuus

Veden kanssa reagoidessaan rikkitrioksidi muodostaa rikkihappoa. Reaktio on eksoterminen eli lämpöä vapauttava. Rikkitrioksidi ärsyttää hengityselimiä ja on voimakkaasti hapettava ja syövyttävä aine.

## Lähteet

## Aiheesta muualla
Carmencita

**Carmencita** on vuonna 1894 ilmestynyt yhdysvaltalainen mustavalkoinen lyhytelokuva, joka esittää samannimistä tanssijatarta. Elokuvan ohjasi ja tuotti skotlantilainen keksijä William Kennedy Dickson Thomas Edisonin yritykselle. 

Carmencita on osa Edisonin lyhytelokuvien sarjaa, jossa esitellään sirkus ja varietee tyylisiä esityksiä. Elokuvassa tanssija Carmencita tanssii tanssia, jota hän oli esiintynyt Koster & Bial's Music Hallissa New Yorkissa vuonna 1890. Elokuvahistorioitsija Charles Musserin mukaan Carmencita oli ensimmäinen nainen, joka esiintyi Thomas Edisonin elokuvakameralle ja hän saattoi olla ensimmäinen nainen, joka esiintyi elokuvassa Yhdysvalloissa.
## Tuotanto
Carmencitan tuotti Edison Manufacturing Company. Elokuva on kuvattu maaliskuun 10. ja 16. päivän välisenä aikana vuonna 1894 Edisonin Black Maria -studiolla, West Orangessa, New Jerseyssä. Elokuvan kuvaajana toimi William Heise. Carmencitan pituus on 30 ruudun sekuntivauhdilla 21 sekuntia. Elokuva oli tarkoitettu näytettäväksi kinetoskoopin avulla. 

## Nykytilanne
Elokuvan iän vuoksi sen tekijänoikeudet ovat nyt vanhentuneet, ja se on vapaasti ladattavissa internetistä. Carmencitan kopioita säilytetään Yhdysvaltain kongressin kirjastossa ja sen voi katsoa heidän American Memory -sivustoltaan. Carmencitasta löytyi aiemmin Google Videosta vaihtoehtoinen versio, jossa oli ylimääräistä, elokuvan kuvauksissa samaan aikaan kuvattua materiaalia, jota ei lopulliseen elokuvan versioon päätynyt. 

Carmencita on Internet Movie Databasen tietokannassa ensimmäinen listattu elokuva ja sen id-numero tietokannassa on tt0000001.  Carmencita ei kuitenkaan ole vanhin IMDb:ssä oleva elokuva.

## Lähteet

## Aiheesta muualla

* Carmencita Yhdysvaltain kongressin kirjastossa 
* 
* Carmencita Youtubessa
Royan

**Royan** (*Roéyan* muinaisella Saintongessa puhutulla kielellä) on kaupunki Ranskassa, Charente-Maritimen departementissa ja Poitou-Charentesin alueella. Kaupunki sijaitsee Atlantin valtameren rannalla. 

Royan on suosittu matkailukaupunki, jolla on pitkä historia. Se mainitaan ensimmäisen kerran vuonna 419, jolloin sen ympärille rakennettiin muuri.

## Lähteet

## Aiheesta muualla
Metis

**Metis** voi tarkoittaa

* Metis, titaani kreikkalaisessa mytologiassa
* Metis, Jupiterin kuu
* 9 Metis, asteroidi
* Metis, japanilainen reggae-artisti
* 9K115-2 Metis-M, venäläinen ohjusjärjestelmä
* Métis, pohjoisamerikkalainen alkuperäiskansa
* Metis TransPacific Airlines, kanadalainen lentoyhtiö
* Métis-sur-Mer, kylä Kanadan Québecissa
* Grand-Métis, kylä Kanadan Québecissa

## Katso myös
* Metisse, ikkunointijärjestelmä Linuxin X Window System -ohjelmistossa
* Metius, hollantilaisen astronomin Adriaan Adriaanszoonin lempinimi
* Metius, meteorikraateri kuussa